title: Kiwi
text: Iste articlo ye sobre lo lulo comestible dito Kiwi de quantas especies d'o chenero Actinidia orichinarias de China. Ta o muixon se veiga Apteryx.
  
  Kiwi ye lo lulo comestible de quantas especies d'enredaderas lenyosas d'o chenero Actinidia.
  
  Lo kiwi gosa proceder d'Actinidia deliciosa, encara que tamién puede creixer d' Actinidia chinensis, u d'hibridos dentre A. deliciosa y atras plantas d' Actinidia.
  
  O kiwi ye orichinario d'o centro y este de China.  A primera descripción rechistrada d'o kiwi data d'o sieglo XII mientres a dinastía Song. En primerías d'o sieglo XX, o cautivo de kiwi s'extendió dende China dica Nueva Zelanda, an se producioron as primeras plantacions comercials. A fruita se fació popular entre os melitars britanicos y estatounitenses estacionaus en Nueva Zelanda mientres a Segunda Guerra Mundial, y dimpués s'exportó comunament, primero ta Gran Bretanya y dimpués ta California en o decenio de 1960.
  
  En 2020 se producioron 4.407.407 toneladas de kiwi (totas as variedatz) en tot o mundo. A Republica Popular de China representó mas d'a metat d'a cullita mundial total. Europa produció 952.890 toneladas en o mesmo periodo. Os mayors productors estioron Italia, Grecia y Francia.
  
  Referencias 
  
  Fruitos